

Sajtóközlemény

**2020. április 14.**

**A Sony számos kategóriában győzelmet aratott a 2020-as TIPA díjátadón, többek között a “Legjobb Fotó Innováció” kategóriában**

* **LEGJOBB FOTÓ INNOVÁCIÓ: Valós idejű követési technológia**
* **LEGJOBB FULL FRAME PROFESSZIONÁLIS FÉNYKÉPEZŐGÉP: a7R IV**
* **LEGJOBB HALADÓ SZINTŰ APS-C FÉNYKÉPEZŐGÉP: α6600**
* **LEGJOBB HALADÓ SZINTŰ KOMPAKT FÉNYKÉPEZŐGÉP: RX100 VII**



A Sony büszkén jelenti be, hogy az elismert Technical Image Press Association (TIPA) összesen négy kategóriában díjazta a Sony digitális képalkotó termékeinek innovációit és teljesítményét. A vállalat a “Legjobb Fotós Innováció” kategóriában is győzelmet aratott a digitális képalkotó eszközeiben alkalmazott valós idejű követési technológiáért.

**LEGJOBB FOTÓ INNOVÁCIÓ: Valós idejű követési technológia**

A Sony valós idejű követési funkciója új szintre emeli az autofókusz technológiát. A fotós az exponáló gombot félig lenyomva rögzíteni tudja az alanyt, melyet a rendszer megörökít és követi annak mozgását a képterületen belül. A valós idejű (állati és emberi) Eye AF funkciónak köszönhetően a fényképezőgép automatikusan felismeri az alany szemét, amennyiben az látható a képterületen. A rendszer az autofókuszhoz mesterséges intelligenciát és “tanult” információkat alkalmaz, mint például a színek, fényesség, távolság, ezen felül képes egyedi szem- és arcminták felismerésére, ami zökkenőmentes és valódi AF lock rögzítést tesz lehetővé anélkül, hogy váltani kéne a különböző autofókusz beállítások között. A figyelemre méltó funkció új szintre emelte az autofókusz technológiát sebesség és pontosság tekintetében.

**LEGJOBB FULL FRAME PROFESSZIONÁLIS FÉNYKÉPEZŐGÉP: a7R IV**

A Sony [α7R IV](https://www.sony.co.uk/electronics/interchangeable-lens-cameras/ilce-7rm4)-ben egy 61,2[[1]](#endnote-2) megapixeles full-frame CMOS-érzékelő található, és a fényképezőgép 4, illetve 16 teljes felbontású képből álló pixel-shift funkciója akár 240 millió pixeles felbontású képet is képes alkotni. A kiemelkedően magas felbontás a kialakításnak köszönhetően nem csökkenti az állóképes és videofelvételi funkciók hatékonyságát, a fényképezőgép teljes szenzoros szélességben 10 képkocka/másodperc[[2]](#endnote-3) sebességű sorozatfelvételt és 4K videofelvételt tesz lehetővé. Ezen felül az A7R IV magába foglalja a Sony valós idejű autofókusz[[3]](#endnote-4) követési funkcióját, és két memóriakártya foglalattal látták el nagysebességű UHS-II kártyák használatához.

**LEGJOBB HALADÓ SZINTŰ APS-C FÉNYKÉPEZŐGÉP: α6600**

A Sony [α6600](https://www.sony.co.uk/electronics/interchangeable-lens-cameras/ilce-6600) ideális választás azon fotósok számára, akik egy kompakt, sokoldalú és számos kreatív funkcióval ellátott, állóképek és videók rögzítésére egyaránt alkalmas fényképezőgépre vágynak. A 4K videófelvételnek[[4]](#endnote-5) és az IBIS képstabilizátornak köszönhetően az [α6600](https://www.sony.co.uk/electronics/interchangeable-lens-cameras/ilce-6600) remek választás tartalomgyártók számára is. A fényképezőgép 11 képkocka/másodperc sebességű felvételre képes és hosszú üzemidejű Z-típusú akkumulátorral látták el, amely kategóriájában a legerősebb[[5]](#endnote-6). Ezen felül az a6600-ban megtalálhatók a Sony lenyűgöző képalkotó technológiái, mint a valós idejű autofókusz[[6]](#endnote-7) követés, amely zökkenőmentes váltást tesz lehetővé az alany követése és az arc- illetve szemfelismerés között.

**LEGJOBB HALADÓ SZINTŰ KOMPAKT FÉNYKÉPEZŐGÉP: RX100 VII**

Az RX100 VII egy kisméretű vázban foglalja magába a professzionális fényképezőgépek képalkotó funkcióit, mint például az optikai képstabilizáció és a 20 képkocka/másodperc[[7]](#endnote-8) sebességű sorozatfelvétel. A számos rögzítési módon felül az RX100 VII akár 1000 képkocka/másodperc sebességű 4K videofelvételre és lassított felvételek elkészítésére is alkalmas[[8]](#endnote-9), az Exmor R™ CMOS szenzor és a DRAM memória pedig kiemelkedő sebességű adatátvitelt tesz lehetővé.

**További információkért keresse:**

Dobos Anikó

Red Lemon Media

dobos.aniko@redlemon.hu

+36 20/425 7228

**A Sony Corporation-ról**

A Sony Corporation a jelenkor legfejlettebb technológiáin alapuló kreatív szórakoztató vállalata. A Sony célja, hogy videójátékai, zenei és mozifilmes tartalmai, elektronikai és félvezető termékei, valamint pénzügyi szolgáltatásai a kreativitás és a technológia segítségével érzelemmel töltsék meg a világot. További információkért látogasson el a http://www.sony.net/ weboldalra.

1. Hozzávetőleges értékek [↑](#endnote-ref-2)
2. 10 képkocka/másodperces folyamatos rögzítés „Hi+” módban és akár 8 képkocka/másodperces folyamatos rögzítés „Hi” módban. A maximális képkocka/másodperc értéket a fényképező beállításai befolyásolhatják [↑](#endnote-ref-3)
3. „Követés” a menüben. Ez a funkció nem támogatja az állati szemek követését filmfelvétel során. [↑](#endnote-ref-4)
4. 3840×2160 pixel. Class 10 vagy magasabb SDHC/SDXC memóriakártya szükséges a XAVC S formátumú videók rögzítéséhez. A 100mbps bitrátájú mozgóképek rögzítéséhez UHS-I (U3) SDHC/SDXC memóriakártya szükséges [↑](#endnote-ref-5)
5. A tükör nélküli, cserélhető objektívvel ellátott, APS-C képszenzoros digitális fényképezőgépek körében a Sony által készített felmérés alapján, 2019. augusztusig bezárólag. [↑](#endnote-ref-6)
6. Ez a funkció nem támogatja az állati szemek követését filmfelvétel során. [↑](#endnote-ref-7)
7. Az elektronikus képkereső és a "Sorozatfelvételi mód: Hi" együttes használatakor. 1/60 vagy afeletti zársebesség beállítások használatakor hatékony [↑](#endnote-ref-8)
8. Hangrögzítés nem elérhető. A funkció használatához Class 10 vagy SDHC/SDXC memóriakártya szükséges [↑](#endnote-ref-9)